wickkiey/tamil-wikipedia-markdown huggingface dataset:
# 90ஆவது அகாதமி விருதுகள்


**90ஆவது அகாதமி விருதுகள்** வழங்கும் விழா கலிபோர்னியா, லாஸ் ஏஞ்சலஸ் நகரில் 2018 மார்ச்சு 4 ஆம் தேதி டால்பி அரங்கத்தில் நடைபெற்றது. இருபத்தி நான்கு பிரிவுகளில் வழங்கப்படும் இவ்விருதுகளில் சிறந்த திரைப்படமாக *த சேப் ஆஃப் வாட்டர்* திரைப்படம் தேர்வு செய்யப்பட்டது.  
## தேர்வு மற்றும் பரிந்துரை
*த சேப் ஆஃப் வாட்டர்* 13 பரிந்துரைகளைப் பெற்றது; *டன்கிர்க்* 8 பரிந்துரைகளையும், *திரீ பில்போர்ட்ஸ் அவுட்சைட் எப்பிங், மிசவ்ரி* 7 பரிந்துரைகளையும் பெற்றது.  

### விருதுகள்
<div>  
, சிறந்த இயக்குநர் மற்றும் சிறந்த திரைப்படம்|alt=Photo of Guillermo del Toro in 2013]]  
, சிறந்த நடிகர் விருது|alt=Photo of Gary Oldman in 2014]]  
, சிறந்த அசைவூட்ட குறுந்திரைப்படம் வென்றவர்|alt=Photo of Kobe Bryant in 2006]]  
, சிறந்த ஒளிபதிவு|alt=Photo of Roger Deakins in 2011]]  
</div>  
| ****த சேப் ஆஃப் வாட்டர்*&nbsp;– கில்லெர்மோ டெல் டோரோ மற்றும் ஜே. மைல்சு டேல்**
***கால் மீ பை யுவர் நேம்*&nbsp;– பீட்டர் ஸ்பீயர்சு, லூகா குவாடாக்னினோ, எமிலி ஜியார்ஜசு மற்றும் மார்கோ மோரபிடோ
***டார்கெஸ்ட் அவர்*&nbsp;– டிம் பெவன், எரிக் ஃபெல்னர், லீசா பிரூசு, ஆந்தோனி மெக்கார்டன் மற்றும் டக்ளசு அர்பேன்ஸ்கி
***டன்கிர்க்*&nbsp;– எம்மா தாமஸ் மற்றும் கிறிஸ்டோபர் நோலன்
***கெட் அவுட்*&nbsp;– சான் மெக்கிட்டரிக், ஜேசன் பிளூம், எட்வர்டு ஹாம் மற்றும் ஜோர்டன் பீல்
***லேடி பேர்டு*&nbsp;– சுகாட் ரூடின், ஈலை புஷ் மற்றும் எவெலின் ஒ'நீல்
***பேண்டம் திரட்*&nbsp;– ஜேயேன் செல்லார், பவுல் தாமசு ஆண்டர்சன், மேகன் எல்லிசன் மற்றும் டேனியல் லூபி
***தி போஸ்ட்*&nbsp;– ஏமி பாசுக்கல், ஸ்டீவன் ஸ்பில்பேர்க் மற்றும் கிறிசுடீ மகாசுகோ கிறீகர்
***திரீ பில்போர்ட்ஸ் அவுட்சைட் எப்பிங், மிசவ்ரி*&nbsp;– கிராகேன் பிராடுபென்ட், பீட் செர்னின் மற்றும் மார்டின் மெக்டொனாக் | ***கில்லெர்மோ டெல் டோரோ&nbsp;– *த சேப் ஆஃப் வாட்டர்***
**கிறிஸ்டோபர் நோலன்&nbsp;– *டன்கிர்க்*
**ஜோர்டன் பீல்&nbsp;– *கெட் அவுட்*
**கிரெடா கெர்விக்&nbsp;– *லேடி பேர்டு*
**பவுல் தாம்சு ஆண்டர்சன்&nbsp;– *பேண்டம் திரட்* |  |
| --- | --- | --- |
| ***கேரி ஓல்ட்மன்&nbsp;– *டார்கெஸ்ட் அவர்* இல் வின்ஸ்டன் சர்ச்சில் ஆக**
**திமோதி சாலமே&nbsp;– *கால் மீ பை யுவர் நேம்*
**டேனியல் டே- லீவிசு&nbsp;– *பேண்டம் திரட்*
**டேனியல் கலூயா&nbsp;– *கெட் அவுட்*
**டென்செல் வாஷிங்டன்&nbsp;– *உரோமன் ஜே. இசுரேல்* | ***பிரான்செஸ் மெக்டார்மண்டு&nbsp;– *திரீ பில்போர்ட்ஸ் அவுட்சைட் எப்பிங், மிசவ்ரி***
**ஷேலி ஹாக்கின்ஸ்&nbsp;– *த சேப் ஆஃப் வாட்டர்*
**மார்கோட் ரொப்பி&nbsp;– *ஐ, தான்யா*
**சவோரிசு ரோனன்&nbsp;– *லேடி பேர்டு*
**மெரில் ஸ்ட்ரீப்&nbsp;– *தி போஸ்ட்* |  |
| **சாம் ராக்வெல்** | **அல்லிசன் ஜேனி** |  |
| ***கெட் அவுட்*** | ***கால் மீ பை யுவர் நேம்*** |  |
| ***கோகோ*** | ***எ ஃபெண்டாஸ்டிக் வுமன்* எசுப்பானியம்** |  |
| ***கேரசு*** | ***ஹெவன் இஸ் எ டிராபிக் ஜாம் ஆன் த 405*** |  |
| ***த சைலெண்ட் சைல்டு*** | ***டியர் பாஸ்கெட்பால்*** |  |
| ***த சேப் ஆஃப் வாட்டர்* - அலெக்சாண்டர் டெசுபிளாத்** | **"ரிமெம்பர் மீ" - *கோகோ*** |  |
| ***டன்கிர்க்*** | ***டன்கிர்க்*** |  |
| ***த சேப் ஆஃப் வாட்டர்*** | ***பிளேட் இரன்னர் 2049*** |  |
| ***டார்கஸ்ட் அவர்*** | ***பேண்டம் திரட்*** |  |
| ***டன்கிர்க்*** | ***பிளேட் இரன்னர் 2049*** | } |
# பெண்ணிய வரலாறு

**பெண்ணிய வரலாறு** *(history of feminism)* என்பது சமமான பெண் உரிமை நோக்குடைய பெண்ணிய இயக்கங்கள், பெண்ணிய கருத்தியல்கள் கருப்பொருள்களைப் பயிலும் அறிவுப் புலமாகும். உலகளாவிய பெண்ணியம் நாட்டையும் பண்பாட்டையும் காலத்தையும் சார்ந்து தன் காரணிகளிலும் இலக்கிலும் உள்நோக்கிலும் வேறுபட்டாலும் பெண் உரிமை சார்ந்த அனைத்து இயக்கங்களுமே (அவர்கள் இச்சொல்லைப் பயன்படுத்தாவிட்டாலும்) பெண்ணிய இயக்கங்களாகவே கருதப்படும் என மேற்கத்திய பெண்னிய வரலாற்றாசிரியர்கள் கூறுகின்றனர்.  

- முதல் அலை பெண்ணியம்: இது 19, 29 ஆம் நூற்றாண்டில் சட்டச் சமனின்மைகளை எதிர்த்து, குறிப்பாக பெண் வாக்குரிமைக்காகப் போராடிய நிலையாகும்.

- இரண்டாம் அலைப் பெண்ணியம் (1960 கள் முதல் 1980 கள் வரை): இது பாலினப் பாத்திரம், சமூகத்தில் பெண்களின் பாத்திரம் போன்ற பண்பாட்டுச் சமனின்மைகளை விவாதத்துக்கு எடுத்துக்கொண்டு பெண்னிய இயக்கத்தினை அகல்விரிவாக்கிப் போராடிய நிலையாகும்.

- மூன்றாம் அலை பெண்ணியம் (1990 கள் முதல் 2000 கள் வரை): இது இரண்டாம் அலைப் பெண்ணியத்தைத் தொடர்ந்து வந்த, அதன் தோல்விகளுக்கு முகம்கொடுத்த பெண்ணியச் செயல்பாட்டின் பல்வேறு பாங்குகளை உள்ளடக்குகிறது.

பெண்ணிய வரலாற்றில் இப்பகுப்பு வழக்கமாகப் பின்பற்றப்பட்டாலும், இந்த அலைகளுக்கு இடையிலான வரலாற்றைப் புறக்கணித்து மறைத்த்தற்காகவும் சில பெயர்பெற்ற பெண்ணியவாதிகளை மட்டுமே கருதியதற்காகவும் வெள்ளையின முதலாளியப் பெண்கள் கண்ணோட்ட்த்தை மட்டுமே கருதியதற்காகவும் , அதன் இனவாத் குடியேற்றவாத மனப்பான்மைக்காகவும் ஆங்கிலோசாக்சனியம் சாராத பெண்ணியவாதிகளால் கேள்விக்குள்ளாக்கப் பட்டது. பிளாட்டோ, பெண்களின் முழுமையான அரசியல் உரிமைக்காகவும் சமத்துக்காகவும் வாதிட்டுள்ளார் அ எலைன் ஆப்மன் பரூக் கூறுகிறார்.  

ஆண்டாள் எனும் பெண் நாயன்மார் 7 அல்லது 8 ஆம் நூற்றாண்daளவில் வாழ்ந்தார். இவர் தன் திருப்பாவைப் பாடலுக்குப் பெயர்பெற்றவர். இவர் திருமால் பேரில் தெய்வீக்க் காதல் கொண்டூ மனத்தளவில் அவரை திருமணம் செய்துகொண்டார்; இதைச் சிலர் வழக்கமான செயல்பாடுகளைத் துறந்து தன்னுரிமையைப் பெற்றபெண்ணியச் செயல்பாடாக்க் கருதுகின்றனர்.  

### மறுமலர்ச்சி பெண்ணியம்
இத்தாலியப் பிரெஞ்சு எழுத்தாளர் கிறித்தைன் தெ பிசான (1364 – அண். 1430), *நகரச் சீமாட்டிகளின் நூல்*, *Epître au Dieu d'Amour* (*காதல் கடவுளுக்கு வணக்கம்*) ஆகிய நூற்களின் ஆசிரியர் சிமோன் தெ பொவாரை முதல் பெண்ணியராக மேற்கோள் காட்டியுள்ளார். இவர் பாலியல் உறவுகளைப் பற்றீ எழுதியுள்ளார். மிக முந்திய பெண்ணிய எழுத்தாளர்களில் ஈன்ரிச் கார்னேலியசு அக்ரிப்பா, மாதெசுத்தா தி போசோ தி ஃபோர்சில் ஆகியோர் அடங்குவர்; 17 ஆம் நூற்றாண்டு இங்கிலாந்து எழுத்தாளர் அன்னா வூல்லி ,யுவானா இனேசு இலா குரூசு, மெக்சிகோ, மரீ தெகவுர்னே, ஆன்னி பிராத்சுட்டிரீட், அன்னா மரியா வான் சுர்மன், பிராங்குவா பவுல்லைன்தெ இலா பாரே ஆகியோர் மறுமலர்ச்சிக் காலப் பெண்ணியர்கள் ஆவர்.
# சஞ்சுக்தா பனிகிரகி


**சஞ்சுக்தா பானிகிரகி (Sanjukta Panigrahi)** (ஆகஸ்ட் 24, 1944 - ஜூன் 24, 1997) இந்தியாவிலிருந்து வந்த ஒரு நடனக் கலைஞர் ஆவார், இவர் இந்திய பாரம்பரிய நடனமான ஒடிஸியின் முன்னணி நடனக் கலைஞராவார்.சஞ்சுக்தா இந்த பண்டைய பாரம்பரிய நடனத்தை சிறு வயதிலேயே தழுவி அதன் மகத்தான மறுமலர்ச்சியை உறுதிசெய்த முதல் ஒடியாப் பெண் என்ற பெருமையை பெற்றவர் ஆவார்.  

ஒடியா நடனம் மற்றும் அதனுடன் தொடர்புடைய செயல்பாடுகளுக்கு இவர் செய்த பங்களிப்பை அங்கீகரிக்கும் விதமாக, இந்தியாவின் மிக உயர்ந்த குடிமக்கள் விருதுகளில் ஒன்றான பத்மஸ்ரீ (1975) விருது இவருக்கு வழங்கப்பட்டது. 1976 ஆம் ஆண்டில் சங்கீக நாடக அகாதமி விருதையும் இவர் பெற்றுள்ளார்.  

இந்தியாவின் பல்வேறு பகுதிகளில் ஒடிஸி நிகழ்ச்சிகளை வழங்குவதைத் தவிர, சஞ்சுக்தா பானிகிரகி, பல்வேறு நாடுகளுக்கான அரசாங்கத்தின் கலாச்சாரக் குழுவின் ஒரு பகுதியாக இருந்து வருகிறார். அமெரிக்கா மற்றும் பிலிப்பைன்ஸ் (1969), ஐக்கிய இராச்சியம் (1983), இஸ்ரேல், கிரேக்கத்தில் டெல்பி சர்வதேச விழா ( 1989) உட்பட, இவர் பதினொரு வாரங்கள் பிரான்சிலும் நிகழ்ச்சிகளை நிகழ்த்தியுள்ளார். மேலும் பாரிஸில் நடந்த சர்வதேச இசை விழாவில் பங்கேற்றார்.  

## ஆரம்பகால வாழ்க்கை மற்றும் பின்னணி
இவர் ஒடிசா மாநிலத்தில் கஞ்சம் மாவட்டத்தின் பெர்ஹாம்பூரில் உள்ள பாரம்பரிய பிராமண குடும்பத்தில் பிறந்தார். இவரது பெற்றோர் அபிராம் மிஸ்ரா மற்றும் சகுந்தலா மிஸ்ரா ஆவர்.  

இவர் சிறு குழந்தையாக இருந்தபோது, காய்கறியை நறுக்குவது அல்லது விறகு வெட்டுவது போன்ற எந்த தாள ஒலிக்கும் உள்ளுணர்வாக நடனமாடத் தொடங்குவார். இவரது தாயார் பாரிபாடாவைச் சேர்ந்தவர். மேலும், நீண்ட காலமாக சாவ் நாட்டுப்புற நடனத்தை ஆதரித்து வந்த ஒரு குடும்பத்தைச் சேர்ந்தவராவார். அவர் தனது மகளின் திறமையை அடையாளம் கண்டுகொண்டார், மேலும் சஞ்சுக்தாவின் தந்தையான அபிராம் மிஸ்ராவின் எதிர்ப்பையும் மீறி இவரை ஊக்குவித்தார். எதிர்ப்பின் காரணம் என்னவெனில், அந்த நாட்களில் இந்த வகை நடனம் பொதுவாக மஹாரிஸ் என்று அழைக்கப்படும் கோயிலில் நடனமாடும் சிறுமிகளால் நிகழ்த்தப்பட்டது. ஆண் நடனக் கலைஞர்கள் கோட்டிபுவாஸ் என்று அழைக்கப்படுகிறார்கள். இந்த பெண்கள் தென்னிந்திய கோவில்களின்தேவதாசிகள்போல இருந்தனர்.  

## பயிற்சி
தனது தாயின் முயற்சியின் பேரில், தனது நான்கு வயதில் கேளுச்சரண மகோபாத்திராவிடம் நடனத்தைக் கற்கத் தொடங்கினார். 1950–1953 காலப்பகுதியில் பிசுபா மிலன் என்பவரால் தொடர்ச்சியாக மூன்று ஆண்டுகளாக இவர் சிறந்த குழந்தைக் கலைஞராக மதிப்பிடப்பட்டார்.  

ஆறு வயதுச் சிறுமியாக இவர் நடனமாடிய ஒரு நிகழ்ச்சியில், அவர் மேடையை விட்டு வெளியேற மறுத்து, நேரம் முடிந்த பிறகும் தொடர்ந்து ஆற்றலுடன் நடனமாடினார். நடனத்தை நிறுத்த இவருடைய அம்மா கூச்சலிட்டு ஏமாற்ற வேண்டியிருந்தது. ஒன்பது வயதில், கல்கத்தாவில் உள்ள குழந்தைகளுக்கான லிட்டில் தியேட்டரின் ஆண்டு விழாவில் இவர் தனது நடன நிகழ்ச்சியை நிகழ்த்தினார்.  

இவர், 1952 இல் சர்வதேச குழந்தைகள் திரைப்பட விழாவில் முதல் பரிசை வென்றார். இவரது வெற்றிக்கு ஊக்கமளித்த இவரது பெற்றோர், சிறந்த நடன பயிற்சிக்காக, சென்னையில் உள்ள கலாசேத்திராவிற்கு அனுப்ப முடிவு செய்தனர். ருக்மிணி தேவி அருண்டேலின் வழிகாட்டுதலின் கீழ் இவர் தனது பாடங்களைத் தொடர்ந்தார். அடுத்த ஆறு வருடங்களுக்கு மேலாக இவர் அங்கு தங்கி, பரதநாட்டியம், கதகளி நடனத்தில் 'நிருத்யபிரவீண்' பட்டம் பெற்றார். அதன்பிறகு, அவர் 'கலாசேத்ரா பாலே குழுவின்' உறுப்பினராக இந்தியாவிலும் வெளிநாட்டிலும் சுற்றுப்பயணம் செய்தார்.
# விஜி பிரகாஷ்


**விஜி பிரகாஷ் (Viji Prakash)** என்று பிரபலமாக அழைக்கப்படும் **விஜயலட்சுமி பிரகாஷ்**, என்ற இவர் ஓர் இந்தியாவின் பாரம்பரிய நடனமான பரத நாட்டிய நடனக் கலைஞரும், பயிற்றுவிப்பாளரும், நடன இயக்குநரும் ஆவார். இவர் சக்தி நடன நிறுவனம் மற்றும் பரத நாட்டியத்தின் சக்தி பள்ளி நிறுவனரும் ஆவார். விஜி பிரகாஷ் 1976 முதல் அமெரிக்காவில் பணியாற்றி வருகிறார்.  

விஜி பிரகாஷ் 1977 முதல் அமெரிக்காவில் பரத நாட்டியத்தின் கற்பித்தல், செயல்திறன் மற்றும் நடன நிகழ்ச்சிகளை நிகழ்த்திவரும் ஒரு முன்னோடி ஆவார். விஜி லாஸ் ஏஞ்சல்ஸுக்கு குடிபெயர்ந்தபோது, ​​பரத நாட்டியத்தின் தஞ்சாவூர் பாரம்பரியத்தின் பெரும் நிபுணர்களான, இவரது குருக்களான குரு கல்யாணசுந்தரம் மற்றும் மறைந்த குரு மகாலிங்கம் பிள்ளை ஆகியோரால், 4 வயதிலிருந்தே இவருக்கு வழங்கப்பட்ட தீவிரமான, ஒழுக்கமான, உத்தமமான பயிற்சியையும் சேர்த்தே கொண்டு சென்றார்.  

## பயிற்சி
தனது இசைக் குழுவுடன் சேர்ந்து, ஐக்கிய அமெரிக்கா, கனடா, இங்கிலாந்து, பிரான்ஸ், ஜெர்மனி, நெதர்லாந்து மற்றும் யப்பான் ஆகிய நாடுகளில் அடிக்கடி சுற்றுப்பயணம் செய்து, நடன பாரம்பரியத்தை பல்வேறு உலக பார்வையாளர்களுடன் பகிர்ந்து கொள்கிறார். குரு டாக்டர் கனக் ரெலே மற்றும் நாலந்தா மகா வித்யாலயாவுடன் மோகினியாட்டம் மற்றும் கதகளி ஆகிய முக்கிய பாரம்பரிய நடன வடிவங்களிலும் இவர் பயிற்சி பெற்றார்.  

லாஸ் ஏஞ்சல்ஸில், விஜி ஒரு நடனப் பள்ளி மற்றும் நிறுவனத்தை நிறுவி, நடனமாடுதல், நடனத்தை இயற்றுதல் மற்றும் நிகழ்சிகளை வழங்குதல் போன்ற பணிகளை தொடங்கினார். சர்வதேச கலைஞர்களுடன் ஒத்துழைத்து100 கட்டாய பாலேக்கள், கியூரேட்டட் விழாக்கள், போன்ற நிகழ்ச்சிகளில் லாஸ் ஏஞ்சல்ஸ் நகரத்தின் கலாச்சார வாழ்க்கையில் மகத்தான பங்களிப்பை வழங்கினார். அமெரிக்க ஐக்கிய நாடுகளில் தனது வாழ்க்கையில் விஜி 2,000 க்கும் மேற்பட்ட நடன மாணவர்களுக்கு பயிற்சியளித்து வழிகாட்டியுள்ளார். மேலும், 1,000 க்கும் மேற்பட்ட தனி அறிமுக நிகழ்ச்சிகளை (அரங்கேறரம்) நடத்தியுள்ளார்.  

## கௌரவங்கள்
விஜி இந்தியாவின் சென்னை மியூசிக் அகாடமியிலிருந்து “சிறந்த குரு” என்ற விருது மற்றும் கற்பித்தல் மற்றும் நடனப் பணிகளில் இவர் செய்த பங்களிப்புக்காக “சூர்யா வாழ்நாள் சாதனையாளர் விருது” உட்பட பல விருதுகளைப் பெற்றுள்ளார். கலிபோர்னியா பல்கலைக்கழகம், லாஸ் ஏஞ்சல்ஸ் / இந்தோனேசியா கலைக்கல்வி உறைவிட கூட்டாளர் திட்டத்தின் மூலம் கலிபோர்னியா பல்கலைக்கழகம், லாஸ் ஏஞ்சல்ஸின் கலாசாரா செயல்திறன் மூலம் கூட்டாளர் விருதினைப் பெற்றுள்ளார். விஜி உலக கலை மற்றும் கலாச்சாரத் துறையில் பரத நாட்டியத்தின் துணை உதவி பேராசிரியராகவும் பணியாற்றினார்.  

## சக்தி பள்ளி

விஜி பிரகாஷ் இந்தியாவின் பாரம்பரிய பரத நாட்டியத்திற்கான "சக்தி பள்ளி" என்ற ஒரு பரதநாட்டியப் பள்ளியை நிறுவி இஅதன் கலை இயக்குநராக உள்ளார். இது தெற்கு கலிபோர்னியாவில் உள்ள பரத நாட்டியத்தின் ஒரு முதன்மை நிறுவனம் ஆகும். விஜி பிரகாஷ் பரத நாட்டியத்தின் தஞ்சாவூர் பாணியை அதன் அருள் மற்றும் வீரியத்தால் வகைப்படுத்துகிறார். 1977 ஆம் ஆண்டில் நிறுவப்பட்ட இந்தப் பள்ளியில் இரண்டாயிரத்துக்கும் மேற்பட்ட மாணவர்களுக்கு அறிவுறுத்தல்களை வழங்கியுள்ளார். 1000 க்கும் மேற்பட்ட மாணவர்கள் தனி நடன அறிமுகங்களை (அரங்கேற்றம்) நிகழ்த்தியுள்ளனர். மேலும், சக்தி நடன நிறுவனத்தின் உறுப்பினர்களாக இந்தியாவிலும் அமெரிக்காவிலும் சுற்றுப்பயணம் செய்து சர்வதேச விருதுகளையும் அங்கீகாரத்தையும் பெற்றுள்ளன.
# புண்ய சீனிவாஸ்

**புண்ய சீனிவாஸ்** (Punya Srinivas) இவர் ஓர் தொழில்முறை வைனிகா மற்றும் பாடகராவார். சென்னை இசை அகாடமியைச் சேர்ந்த திருமதி ஜெயலட்சுமி என்பவரிடம் தனது 6 வயதிலிருந்தே இசைப் பயிற்சியை தொடங்கினார். பின்னர் வீணையில் புகழ்பெற்ற வீணை கலைஞர் ஈ காயத்ரியின் தாயார் விதுஷி திருமதி. கமலா அசுவத்தாமாவிடம் பயிற்சி பெற்றார். இவர் தற்போது சங்க கால ஆச்சார்யா சுகுணா வரதாச்சாரியிடமிருந்து கருநாடக இசையின் மேம்பட்ட அம்சங்களைத் தொடர்கிறார். முனைவர் அகஸ்டின் பால் என்பவரின் மேற்கத்திய பாரம்பரிய இசையையும் இவர் வெளிப்படுத்துகிறார். ஒரு திறமையான மிருந்தங்கக் கலைஞரான இவரது கணவர், டி. ஏ. சீனிவாஸ் வழக்கமாக இவரது இசை நிகழ்ச்சிகளில் இவருடன் இணைந்து நிகழ்ச்சிகளைல் கலந்து கொள்கிறார்.  

## தொழில்
இவரது 20ஆவது வயதில் அகில இந்திய வானொலியின் 'ஏ' தரக் கலைஞராக அறிவிக்கப்பட்டார். சென்னையில் உள்ள அனைத்து முக்கிய சபாக்களிலும் இசை நிகழ்ச்சிகளை நிகழ்ச்சிகளை நிகழ்த்தியுள்ள இவர், ஐதராபாத், திருவனந்தபுரம், பெங்களூர், மும்பை, தில்லி, கொல்கத்தா மற்றும் ஐரோப்பா, பெல்ஜியம், ஐக்கிய அமெரிக்கா, சிங்கப்பூர், நியூ யார்க், லண்டன், துபாய், பிரான்ஸ், இஸ்ரேல் எருசலேம் போன்ற இடங்களில் தனது இசை நிகழ்ச்சிகளை நிகழ்த்தியுள்ளார்.  

## பணிகள்
ஜார்ஜ் ஹாரிசனின் தயாரிப்பின் கீழ் உலக புகழ்பெற்ற சித்தார் மேதை ரவி சங்கருடன் இணைந்து "சான்ட்ஸ்" என்ற இசைத்தொகுப்பில் இசையமைத்துள்ளார். இவர் தாளவாதிகளான, சாகீர் உசேன், ஜான் மெக்லாலின், மத்தேயு கேரிசன் மற்றும் உ. ஸ்ரீநிவாஸ் ஆகியோருடன் ஒருங்கிணைந்து இசையமைத்துள்ளார். இவர் தனது கசல் பாடல் தொகுப்புகளில் பாடகர் ஹரிஹரனுக்காகவும், அவர்களின் ஆல்பங்களில் ஒன்றில் கலோனியல் கசின் என்ற இசைத்தொகுப்பிற்காகவும் இசையமைத்துள்ளார்.  
இன்றுவரை, இவர் வீணைக் கலைஞராக` 5000 பதிவுகளை வெளியிட்டுள்ளார். பல்துறை கலைஞரான இவர் மற்றும் வலது மற்றும் இடது கைகளை சமமாகப் பயன்படுத்துவதற்கான திறனுக்காகவும் நன்கு அறியப்படுகிறார். மேலும் சமீபத்தில் வயலின் கலைஞர் வி. எஸ். நரசிம்மனுடன் பாக்சின் இரட்டை வயலின் இசை நிகழ்ச்சியை நிகழ்த்தியுள்ளார். ஆசியாவின் பல்வேறு பகுதிகளைச் சேர்ந்த பெண் கலைஞர்களை உள்ளடக்கிய 'ஏசியன் மியூஸ்' என்ற கருத்தியல் சப்பானிய இசைத் தொகுப்பிற்காக ஒரு பாடலுக்கும் இவர் இசையமைத்துள்ளார். தனது இசைக்குழுவான பாஞ்சஜன்யம் என்பதன் மூலம், வீணையில் பல பிரபலமான இசை வகைகளை அவர் கொண்டு வந்துள்ளார்.  

"வீணா இன் வியன்னா" என்ற இசைத் தொகுப்பினை இவர் தொடங்கினார். இது இந்திய கருவியான வீணைக்கு மாறுபட்ட பரிமாணத்தை அளித்தது. இது உலகளாவிய வெற்றியைப் பெற்றது. இவர் அதை "சவுண்ட் ஆஃப் ஸ்வான்" என்ற மற்றொரு இசைத் தொகுப்புடன் தொடர்ந்தார்  

## இசைத்தொகுப்புகள்

சிதார் மேதை ரவிசங்கர் தனது மதிப்புமிக்க ஆல்பமான "சான்ட்ஸ்" என்பதில் இசையமைக்க (பீட்டில்ஸ் ஜார்ஜ் ஹாரிசன் தயாரித்தது) ஒரு வாய்ப்பை இவருக்கு வழங்கினார்.  

வீணாவை வரம்பற்ற கருவியாகக் குறிக்கும் புண்ய சீனிவாஸ் லட்சியம், கமகம் அமைப்புக்கு பெயர் பெற்ற பாரம்பரிய இந்திய பாரம்பரிய கருவியில் அசல் மேற்கத்திய மதிப்பெண்களை அடைவதற்கு கடுமையாக உழைக்கிறார். இவர் சமீபத்தில் சென்னையில் வயலின் மேதை வி. எஸ். நரசிம்மனுடன் வயலின் இசை நிகழ்ச்சியை அரங்கம் நிறைந்த நிகழ்ச்சியில் நிகழ்த்தினார்.
# கன்னியர் களி

**கன்னியர் களி** (மலையாளம்: കന്നിയാർ കളി) என்பது இந்தியாவின் கேரளா மாநிலத்தில் பாலக்காடு மாவட்டத்தில் ஆலத்தூர் மற்றும் சிற்றூர் வட்டத்தில் கோயில்களில் நிகழ்த்தப்படும் ஒரு நாட்டுப்புற நடனமாகும். விஷு என அழைக்கப்படும் மலையாள வடப்பிறப்புக் கொண்டாட்டங்களின் ஒரு பகுதியாக இது நிகழ்த்தப்படும் ஏப்ரல்-மே மாதங்களில் நடக்கும் வெலா எனப்படும் கிராமப்புற திருவிழாக் காலங்களில் இந்த நடனம் நிகழ்த்தப்படுகிறது. கன்னியர் களி நாயர் சமூக மக்களால் கொண்டாடப்படும் ஓர் அறுவடைத் திருவிழா ஆகும். இந்த நடனம் கன்னியர் களி எனப்பெயரிடப்பட்டிருந்தாலும், கண்ணகி வழிபாட்டுடன் எந்த தொடர்பும் இல்லை. இங்கு கன்னியர் என்பது கன்னித்தன்மை உடையவர்களைக் குறிக்கிறது.  

கன்னியர் களி நடனத்திற்கும் கேரளாவின் உண்மையான ஜோதிடர்களின் சமூகமான கனியர் சமூகத்துடன் எந்த வகையிலும் தொடர்புடையதில்லை.  

## நடனம்
இந்த நடனம் இரவில் தொடங்கி இரவு முழுவதும் நிகழ்த்தப்பட்டு விடியற்காலையில் முடிவடைகிறது. தொடர்ச்சியாக நான்கு இரவுகள் நடத்தப்படுகிறது. சில கிராமங்களில் இது தொடர்ச்சியாக மூன்று இரவுகளுக்கு மட்டுமே நடத்தப்படுகிறது.  

ஒவ்வொரு இரவும் சமூகத்தின் ஆண்கள் கோயில்களில் கூடி, வட்டக்களி (வட்டக்களி என்றால் வட்ட வட்ட நடனம் என்று பொருள்) என்ற தாள வட்ட நடனத்தை நிகழ்த்துவதன் மூலம் நடனங்கள் தொடங்குகின்றன. வட்டக்களி 'புரட்டு’ எனப்படும் நடனவடிவத்துடன் தொடர்ந்து நிகழ்த்தப்படுகிறது. அதாவது புரட்டு என்றால் பரிகாசம் என்று பொருள். புரட்டுக்கு நிலையான வடிவம் இல்லை, ஒவ்வொரு புரட்டும் தோராயமாக ஒரு மணி நேரம் நீடிக்கும். புரட்டு இடைக்கால கேரளா மற்றும் தமிழ்நாட்டின் பல்வேறு சாதிகள், பழங்குடியினரின் வாழ்க்கை மற்றும் சமூக பழக்கவழக்கங்களைச் சித்தரிக்கிறது. புரட்டு பன்முக சாதிகள் மற்றும் பழங்குடியினரைச் சித்தரிப்பதால், பல்வேறு புரட்டுகளிலும் வெவ்வேறு உடைகள், நடனம் மற்றும் வெவ்வேறு இசைப்போக்குகள் கொண்ட பாடல்கள் உள்ளன. பழங்குடியினர் அல்லது போர்வீரரைச் சித்தரிக்கும் சில புரட்டுகளில் குச்சிச் சண்டைகள் மற்றும் தற்காப்புக் கலை இயக்கங்களை ஒத்த நிகழ்ச்சிகள் உள்ளன, அதேசமயம் வேறு சில புரட்டுகள் மெதுவான தாள இயக்கங்களைக் கொண்டுள்ளன. சில புரட்டுகள் நகைச்சுவையுடன் தொடர்புடையன. நீண்ட காலமாக பிரிந்து வாழும் கணவன் மற்றும் மனைவி மீண்டும் இணைந்த ஒரு காட்சியை சித்தரிப்பதாகவும் உள்ளன.  

கன்னியர் களி நடனமானது கோயில் அல்லது அதன் வளாகத்தின் முன் அமைந்துள்ள பந்தல் எனப்படும் சிறப்பாகத் தயாரிக்கப்பட்ட சதுர மேடையில் நிகழ்த்தப்படுகிறது. இதன் மையத்தில் ஒளிரும் விளக்கொன்று வைக்கப்பட்டிருக்கும். அந்தப் பந்தலானது ஒன்பது தூண்களால் தாங்கப்படும் கூரையைக் கொண்டிருக்கும். பாடகர்கள் மேடையின் மைய நிலையை ஆக்கிரமித்து விளக்கினைச் சுற்றியிருக்க, நடனக் கலைஞர்கள் பந்தலின் சுற்றளவில் வட்ட வடிவத்தில் நடனமாடுகிறார்கள்.  

பாடல்கள் பெரும்பாலும் மலையாள மொழியில் உள்ளன மற்றும் சில புரட்டுகளில்ல் பாடல்கள் பாடப்படுகின்றன. அதில் தமிழின் செல்வாக்கு அதிகமாக உள்ளது. கன்னியர் களி நடனத்துடன் எலதாளம், செண்டா மற்றும் செங்கலம். ஆகிய கருவிகள் வாசிக்கப்படுகின்றன. மட்டாலம் என்பது வட்டக்களியுடன் சேர்ந்து ஆடப்படும் நடனமாகும்.  
கன்னியர் களியில் பெண்கள் பங்கேற்பதில்லை. முழுக்க முழுக்க ஆண்கள் மட்டுமே பங்கேற்பாளர்களாக இருப்பார்கள். பெண்பாத்திரங்களைக் குறிக்க உடலின் குறுக்கே ஒரு ஆடையுடன், உடல் மொழி மற்றும் பெண்களைப் பேசும் முறையைப் பின்பற்றி நடனம் நிகழ்த்தப்படுகிறது.
# பாலின இருமை



**பாலின இருமை** *(Gender binary)* என்பது பாலினத்தை ஆண்மை, பெண்மை என சமூக அமைப்பாலோ அல்லது பண்பாட்டு நம்பிக்கையாலோ இரண்டு எதிர்நிலைகளாகப் பிரிக்கும் வகைபாடு ஆகும்.  

இந்த இருமை எதிர்வு படிமத்தில்l, *பால்*, *பாலினம்*, *பாலுணர்வு* ஆகியனவும் அப்படியே தானாக ஒருவரின் மரபுப்பேற்றுவழி தன் பிறப்பால் பெறும் மரபியலை அல்லது பாலினக்கலம் தீர்மானிக்கும் பாலினவகையை அடைவதாகக் கருதப்படுகிறது. எடுத்துகாட்டாக, ஒருவர் ஆணாகப் பிறந்தால் பாலின இருமை அவர் தோற்றம், பண்புக்கூறுகள், நடத்தை, பெண்களால் ஈர்ப்புறும் பாலுணர்வு ஆகியன ஆண்மையாக அமையும் எனக் கொள்கிறது. இவற்றில் உடை, நடத்தை, பாலுணர்வுக் கவர்ச்சி, பெயர், சுட்டுப் பெயர், ஓய்வறைத் தேர்வு போன்ற பிற கூறுபாடுகளும் அமையும். மேலும், இவற்றில் பிறப்புவழி மாற்றுப் பாலின அல்லது பெயர்பாலின அடையாளம் சார்ந்தவர்பால் நடைமுறையில் உள்ள எதிர்நிலை மனப்பாங்கு, ஒருசார்புநிலை, பாகுபாடு ஆகியனவும் உள்ளடங்கும்.  

## பொதுக் கூறுபாடுகள்

* பாலின இருமை* என்பது சமூகம் பிறப்புறுப்பு வகைகளைச் சார்ந்து தனது உறுப்பினருக்கு ஒதுக்கும் இருவகைப் பாலினப் பாத்திரங்களையும் பாலின அடையாளங்களையும் இயற்பண்புகளையும் குறிக்கும் அமைப்பாகும். இடைநிலைவகை மக்கள் தாங்களே ஆணாகவோ பெண்ணாகவோ இனங்காண்கின்றனர். என்றாலும், அவர்களது இயல்பான பாலின அடையாளம் வேறுபட்டிருக்கலாம் எனவே, பாலின இருமை என்பது முதன்மையாக, அவர்களது உடற்கூற்றியல் கூறுபாடுகளைக் கருதாமல், அவர்கள் இனங்காணும் அடையாளத்தையே குறிக்கிறது.பாலினப் பாத்திரங்களே பாலின இருமையின் முதன்மைக் கூறுபாடாகும். பாலினப் பாத்திரங்களே மக்களது வாழ்க்கைப் பட்டறிவுகளையும், உடை முதல் தேர்ந்தெடுக்கும் பணி வரையிலான நடத்தைக் கூறுபாடுகளையும் கட்டுபடுத்துகிறது. பெரும்பாலான மக்கள் ஆண்மை அல்லது பெண்மைசார் உளவியற் பான்மைகளைப் பெற்றுள்ளனர். மரபான பாலினப் பாதிரங்கள் ஊடகம், சமயம், முதன்மை நீரோட்டக் கல்வி, அரசியல் அமைப்புகள், பண்பாட்டு அமைப்புகள், சமூக அமைப்புகள் ஆகியவற்றால் தாக்கமுறுகின்றன. முதன்மைச் சமயங்களாகிய இசுலாமும் கிறித்தவமும் இந்துத்துவமும் பாலினப் பாத்திரங்களை ஆளும் அதிகார முகமைகளாகச் செயல்படுகின்றன. எடுத்துகாட்டாக, இசுலாம் தாய்மார்கள் குழந்தைகளை வளர்ப்பதில் தனிக்கவனம் செலுத்தவேண்டும் எனக் கற்பிக்கிறது; கிறித்தவம், குறிப்பாக கத்தோலிக்கக் கிறித்தவம், பாலின இருமையைக் கடைபிடிப்பதை ஏற்கிறது; ஆண்கள் மட்டுமே பாதிரியார்களாகலாம் என விதிக்கிறது. விவிலியத்தின் தோற்ற நூலின் 27 ஆம் வரி " தேவன் ஆனவர் ஆண்களைத் தன் (கடவுளின்) படிமத்தில் படைத்து, பிறகு ஆண்களையும் பெண்களையும் படைத்தார்" என எடுத்துரைக்கிறது.  

யூதம், பெண்களின் தன்னியல்பான நடத்தையையும் இறைப்பணி செய்வதையும் மறுக்கிறது.  

தமிழில், சில பெயர்களும் ( எ.கா., சிறுவன், சிறுமி), மதிப்புப் பெயர்கள் (எ.கா., திரு, திருமணி, செல்வி), தொழில்சார் பெயர்கள் (எ.கா., நடிகன், நடிகை), சுட்டுப் பெயர்கள் (எ.கா., அவன், அவள்) ஆகியன பாலின இருமை முறையிலேயே அமைதலைக் காணலாம். தமிழ்பேசும் மக்களும் அதேபோல பிறமொழி பேசும் மக்களும் பாலின இருமையைப் பெரும்பாலும் ஏற்கின்றனர். ஆங்கிலம் பேசும் மக்களும் பாலின இருமைமையை மேற்கண்ட இலக்கண வகைகளில் ஏற்பதையும் சுட்டலாம். ஐக்கிய அமெரிக்காவில் ஆங்கிலம் பயிலும் மாணவர் தெளிவாகப் பாலின இருமையை (எ.கா., "boys", "girls" ) கழிவறைகளிலும் விளையாட்டுக் குழுக்களிலும் பயன்படுத்துகின்றனர். இம்முறை பாலினச் சார்புநிலையை வளர்க்கிறது.
# இரிமி பாசு சின்கா


**இரிமி பாசு சின்கா** (Rimi Basu Sinha) இந்தியாவின் உத்தரபிரதேசத்தின் அலகாபாத்தில் பிறந்த இவர் இந்தியாவில் மிகச் சில பெண் இசையமைப்பாளர்களில் ஒருவராவார். ஒரு பயிற்சி பெற்ற இசைக்கலைஞரான இவர் ஆறு வயதில் தனது பயிற்சியைத் தொடங்கினார். அலகாபாத் பல்கலைக்கழகத்தில் இந்துஸ்தானி பாரம்பரியத்தில் தனது முதுகலைப் படிப்பை முடித்தார். பின்னர் அலகாபாத்தின் பிரயாக் சங்க சமிதியிலிருந்து சங்க பிரபாகரம் மற்றும் இசையில் பட்டயச் சான்றிதழ் ஆகியவற்றையும் படித்தார்.  

## தனிப்பட்ட வாழ்க்கை
அலகாபாத்தின் மிகவும் பிரபலமான பெங்காலி குடும்பத்தில் பிறந்து வளர்ந்த இரிமி இசை மற்றும் நாடகச் சூழலில் வளர்ந்தார். இவர் ஆறு வயதிலேயே இசையைக் கற்கத் தொடங்கினார். பின்னர் பல கலாச்சார நிகழ்ச்சிகளில் பங்கேற்கவும் தொடங்கினார். பதினைந்து வயதில் இவர் அகில இந்திய வானொலியில் கலைஞராகி பல இசை நிகழ்ச்சிகளில் பங்கேற்றார். தற்போது இவர் அகில இந்திய வானொலி மற்றும் தூர்தர்ஷனின் சிறந்த தரம் வாய்ந்த கலைஞராக உள்ளார். இவருக்கு ஆறு வயதாக இருந்தபோது, மறைந்த சிறீ பி. என். பிஸ்வாஸ் ஜீயுடன் இந்துஸ்தானி இசையை பல வகைகளுடன் கற்கத் தொடங்கினார். இசை மற்றும் பாடலுக்கான இவரது திறமையைப் பார்த்து, இவரது பெற்றோர் பள்ளி மற்றும் கல்லூரி மட்டத்தில் இந்துஸ்தானி இசையை ஒரு பாடமாகப் படிக்க ஊக்குவித்தனர். அதைத் தொடர்ந்து, அலகாபாத் பல்கலைக்கழகத்தில் தனது ஆசிரியர்களான பண்டிட் ராமாச்சரியா ஜா ஜீ மற்றும் திருமதி. கம்லா போஸ் மேற்பார்வையில் இந்துஸ்தானி இசையை முடித்தார். அலகாபாத்தின் பிரயாக் சங்க சமிதியிடமிருந்து ஒரு சங்கீத பிரபாகரம் மற்றும் மெல்லிசையில் முதுகலை சான்றிதழ் படிப்பு ஆகியவற்றையும் முடித்தார். இசை வாழ்க்கையைத் தொடர இவரது குடும்பத்தினரால், குறிப்பாக அவரது கணவர் சிறீ ராம்கிருட்டிண சின்காவால் இவர் முழு ஊக்கமும் ஆதரவும் பெற்றார்.  

## தொழில்
இந்தியாவின் ஒரு சில பெண் இசை அமைப்பாளர்களில் ஒருவரான இரிமி, அகில இந்திய வானொலி மற்றும் தூர்தர்ஷனின் சிறந்த தர கலைஞர் ஆவார். இந்தியாவின் டைம்ஸ் குழுமத்தின் ஒரு நிறுவனமான டைம்ஸ் மியூசிக் தயாரித்தது.  

கவிதா கிருட்டிணமூர்த்தி, சுனிதி சவுகான், சிரேயா கோசல், உஷா மங்கேஷ்கர், குமார் சானு, மகாலட்சுமி ஐயர், கே.எஸ். சித்ரா, ரிச்சா சர்மா உள்ளிட்ட பிரபல கலைஞர்களுடன் தனது இசைத் தொகுப்புகள் மற்றும் பிற இசை பணிகள் மற்றும் திட்டங்களுக்காக பணியாற்றியுள்ளார்.  

இவர் தற்போது வலுவான கருத்துக்கள் / கருப்பொருள்களை அடிப்படையாகக் கொண்ட பல்வேறு இசை திட்டங்கள் / இசைத் தொகுப்புகள் பணியாற்றி வருகிறார். இந்தியன் தொலைக்காட்சி அகாடமி, சரேகாமா அகாடமி போன்ற குரல் கலாச்சாரவாதி / வழிகாட்டியாக மும்பையில் உள்ள நன்கு அறியப்பட்ட இசைக் கல்விக்கூடங்களுடன் இவர் தொடர்புடையவராவார்.
# இசை, கலை மற்றும் நடன உலகம்


**இசை, கலை மற்றும் நடன உலகம்** (***WOMAD***: *World of Music, Arts and Dance*) என்பது ஒரு சர்வதேச கலைத் திருவிழாவாகும். உலகின் பல வகையான இசை, கலை மற்றும் நடனம் ஆகியவற்றைக் கொண்டாடுவதே இதன் மைய நோக்கமாகும்.  

## வரலாறு
இசை, கலை மற்றும் நடன உலகத் திருவிழா 1980 இல் தாமஸ் ப்ரூமன், பாப் ஹூட்டன், மார்க் கிடெல், ஸ்டீபன் பிரிட்சார்ட், மார்ட்டின் எல்போர்ன் மற்றும் ஜொனாதன் ஆர்தர் ஆகியோருடன் ஆங்கில ராக் இசைக்கலைஞர் பீட்டர் கேப்ரியல் என்பவரால் நிறுவப்பட்டது. அசல் வடிவமைப்பாளர்கள் ஸ்டீவ் பைர்ன் மற்றும் வலேரி ஹாவ்தோர்ன் என்பவராவர். முதல் இசை, கலை மற்றும் நடன உலகத் திருவிழா 1982இல் இங்கிலாந்தின் ஷெப்டன் மல்லட் என்ற இடத்தில் நடைபெற்றது. பார்வையாளர்கள் பீட்டர் கேப்ரியல், டான் செர்ரி, தி பீட், டிரம்மர்ஸ் ஆஃப் புருண்டி, எக்கோ &amp;amp; தி பன்னிமென், இம்ராத் கான், இளவரசர் நிக்கோ ம்பர்கா, சிம்பிள் மைண்ட்ஸ், சன்ஸ் ஆஃப் ஆர்கா மற்றும் எகோம் தேசிய நடன நிறுவனம், பாரிங்டன், ஆங்கி, பவுலின் ஆகியோரால் நிறுவப்பட்டது. தற்போது இங்கிலாந்தின் முன்னோடி ஆப்பிரிக்க கலை நிறுவனமான லோர்னா ஆண்டர்சன், மற்றவர்கள் நிகழ்ச்சிகளை நடத்துகின்றனர்.  

இசை, கலை மற்றும் நடன உலகத் திருவிழாவிற்கு நிதியளித்த கேப்ரியல் மற்றும் அவரது நிறுவனம், திருவிழாவின் அதிக செலவுகளினால் முதல் வருடத்திலேயே நிதி இழப்பை எதிர்கொண்டது. அந்த இடத்திற்கு (ஷெப்டன் மேலட் ஷோகிரவுண்ட்) பொருத்தமான போக்குவரத்து இல்லாததாலும், விளம்பரம் இல்லாததாலும் நிலைமை மிகவும் மோசமடைந்தது. கேப்ரியல் மற்றும் ஆதியாகமத்தின் மேலாளரான டோனி ஸ்மித்தின் ஆலோசனையின் பேரில், அவரும் ஆதியாகமத்தின் மீதமுள்ள உறுப்பினர்களும் மில்டன் கெய்ன்ஸில் 'சிக்ஸ் ஆஃப் தி பெஸ்ட்' என்ற பெயரில் ஒரே நிகழ்ச்சியில் ஒன்றாக நிகழ்த்த ஒப்புக்கொண்டனர். இந்த நிகழ்ச்சி எக்கோம் தேசிய நடன நிறுவனத்தின் சக்தி வாய்ந்த பீட்டர் கேப்ரியல் டிராக்கில் 'ரிதம் ஆஃப் தி ஹீட்' இல் நேரடி ஆப்பிரிக்க முரசை இணைத்தது. இந்த நிகழ்ச்சி நிறுவனத்தை மீட்டு மேலும் இசை, கலை மற்றும் நடன உலகத் திருவிழா நிகழ்வுகள் நடைபெறுவதை சாத்தியமாக்கியது.  

1982 முதல், இசை, கலை மற்றும் நடன உலகத் திருவிழாக்கள் உலகெங்கிலும் பயணம் செய்தன. கலைஞர்களை ஏராளமான இடங்களுக்கு அழைத்து வந்து ஒரு மில்லியனுக்கும் அதிகமான மக்களை மகிழ்வித்தன. முக்கிய இங்கிலாந்து நிகழ்வு 1990 முதல் 2006 வரை பெர்க்ஷயரின் ரீடிங்கில் உள்ள ரிவர்மீட்டில் நடைபெற்றது.  

2017 ஆம் ஆண்டில் இசை, கலை மற்றும் நடன உலகத் திருவிழா தனது 35 வது ஆண்டு நிறைவை கொண்டாடியது. இதன் ஒருங்கிணைப்பாளர்கள் எமிர் கஸ்துரிகா & தி நோ ஸ்மோக்கிங் ஆர்கெஸ்ட்ரா, டூட்ஸ் அண்ட் தி மேட்டல்ஸ், மற்றும் ராய் ஐயர்ஸ், சீன் குட்டி & எகிப்து 80 மற்றும் 30 பிற கலைஞர்களுடன் 10,000 பேரின் திருவிழாவிற்கு சாதனை படைத்த பார்வையாளர்களுக்காக நிகழ்த்தினர்.  

### விழா பதிவுகள்
1982 ஆம் ஆண்டில் ஒரு இரட்டை இசைத்தொகுப்பு வெளியிடப்பட்டது, இது முதல் திருவிழாவின் நிகழ்ச்சிகளை உள்ளடக்கியிருந்தது. இதில் புருண்டி, பீட்டர் கேப்ரியல், பீட் டவுன்சென்ட், பில் லவ்லேடி, மற்றும் ஹோல்கர் சுக்கே, ஆகியோரின் முரசுக் கலைஞர்கள் இடம்பெற்றுள்ளனர். இந்த இசைத்தொகுப்பு பால் சைமனின் கிரேஸ்லேண்டை 4 ஆண்டுகள் சாதனையை முந்தியது .  

## பண்பாடு
ஆரம்பத்தில் இருந்தே, இசை, கலை மற்றும் நடன உலகத் திருவிழாவின் பெயர் திருவிழாவின் யோசனையை பிரதிபலித்தது; தழுவுதல் ஆனால் உறுதியற்றது, ஊக்கமளிக்கும் மற்றும் வெளிப்புறமாக இருப்பது; எல்லாவற்றிற்கும் மேலாக, இசை மற்றும் இயக்கம் மூலம் தொடர்பு கொள்ளும் திறனில் எல்லைகள் இல்லாத ஒரு உலகத்தைப் பற்றி உற்சாகமாக.
# ரேகா ராஜு


**ரேகா ராஜு** (Rekha Raju) இவர் கர்நாடகாவின் பெங்களூரைச் சேர்ந்த ஓர் இந்திய பாரம்பரிய நடன கலைஞரும் ஆசிரியரும் ஆவார். இவர் பரதநாட்டியம் மற்றும் மோகினியாட்டம் ஆகிய நடன வடிவங்களில் நிபுணத்துவம் பெற்றுள்ளார்.  

## ஆரம்பகால வாழ்க்கை மற்றும் கல்வி
ரேகா தென்னிந்திய மாநிலமான கேரளாவின் பாலக்காடு மாவட்டத்தில், நாடகக் கலைஞரான திரு.எம். ஆர். ராஜு மற்றும் திருமதி. ஜெயலட்சுமி ராகவன் ஆகியோருக்கு மகளாகப் பிறந்தார். பின்னர், இவர் பெங்களூரில் வளர்ந்தார். இவர் தனது நான்கு வயதில் பாரம்பரிய நடனத்தைக் கற்கத் தொடங்கினார். புகழ்பெற்ற குரு திருமதி கலாமண்டலம் உஷா தாதர், குரு சிறீ ராஜு தாதர், குரு திருமதி கோபிகா வர்மா மற்றும் குரு பேராசிரியர் ஜனார்த்தனன் உள்ளிட்ட பல்வேறு குருக்களின் கீழ் இவர் தீவிரமாக பயிற்சி பெற்றார்.  

இவர் தனது கல்லூரிக் கல்வியில் வர்த்தகத்தில் இளங்கலைப் பட்டம் பெற்றார். அதே நேரத்தில் மனித வளம் மற்றும் கணக்குகளில் நிர்வாகத்தில் முதுநிலைப் பட்டம் பெற்றார். இவர் நான்கு வயதிலிருந்தே இந்தியாவிலும் வெளிநாட்டிலும் பல்வேறு நிலைகளில் தனது நடன நிகழ்ச்சிகளை நிகழ்த்தி வருகிறார். மேலும் கன்னட கலாச்சாரத் துறையால் ஏற்பாடு செய்யப்பட்ட *யுவ சௌரபா* உட்பட இந்திய கலாச்சார உறவுகள் அமைப்பின் நிகழ்ச்சி, உலக கலாச்சார நிறுவனம், *தில்லி சர்வதேச விழா*, *பூனா நடன விழா*, *கஜுராஹோ நடன விழா*, *கோனார்க் நடன விழா*, *புராணா குய்லா*, *சென்னை பருவகால நடன விழா*, *சிதம்பரம் நடன விழா*, பெல்காமில் *விஸ்வ கன்னட சம்மேலன்*, *ஆந்திர இசை மற்றும் நடன விழா* போன்ற இந்தியாவில் பல மரியாதைக்குரிய நடன நிறுவனங்களுக்கு தனிப்பாடலாக நிகழ்த்தியுள்ளார். இவரது தனி மற்றும் குழு நடனத்திற்காக இவர் மிகவும் விமர்சனங்களைப் பெற்றார்.  

தற்போது ரேகா பெங்களூரு தமிழ் சங்கத்தில் உதவி நடன ஆசிரியராகவும், சர்வதேச மேலாண்மை மற்றும் இந்திய ஆய்வுகளுக்கான மையத்தில் நடன விருந்தினர் விரிவுரையாளராகவும் பணியாற்றி வருகிறார். அங்கு வெளிநாட்டு மாணவர்கள் இந்திய கலாச்சாரத்தை மேம்படுத்த பயிற்சி பெறுகின்றனர்.  

## சாதனை
1000 நடனக் கலைஞர்கள் நிகழ்த்திய தஞ்சை நடன விழாவில் ரேகா ராஜு பங்கேற்று, லிம்கா சாதனைகள் புத்தகத்திலும் இடம் பெற்றார். இந்திய கலையை மேம்படுத்துவதற்காக சிறந்த இளம் நடனக் கலைஞராக பெங்களூரு தமிழ்ச் சங்கத்தால் கௌரவிக்கப்பட்டார். கலஹள்ளி கோயில் அறக்கட்டளையால் இவருக்கு சுவர்ணமுகி என்ற பட்டமும் வழங்கப்பட்டுள்ளது.
# நிர்மலா விசுவேசுவர ராவ்

**முனைவர் நிர்மலா விசுவேசுவர ராவ்** (Nirmala Visweswara Rao) (பிறப்பு:1996 மே 29) இவர் ஓர் குச்சிப்புடி மற்றும் பரதநாட்டியத்தில் பாரம்பரிய நடனக் கலைஞர் ஆவார். மத்திய பல்கலைக்கழகத்தின் நாட்டிய கலதாரா பேராசிரியர் பசுமர்த்தி ராமலிங்க சாஸ்திரி மற்றும் ஐதராபாத்தின் பொட்டி ஸ்ரீராமுலு தெலுங்கு பல்கலைக்கழகத்தின் பேராசிரியர் மற்றும் தலைவர் ஆச்சார்யா சிகிச்செர்லா கிருஷ்ணா ரெட்டி ஆகியோரின் வழிகாட்டுதலின் கீழ் நடனத்தில் முதுகலைப் பட்டம், மதிப்புறு முனைவர் பட்டம் மற்றும் முனைவர் (பி.எச்.டி.) ஆராய்ச்சி ஆகியவற்றை முடித்துள்ளார்.  
## ஆரம்ப கால வாழ்க்கை
இவர் காமனா இராம்சந்தர் ராவ் மற்றும் சீதா மகாலட்சுமி ஆகியோருக்கு மகளாகப் பிறந்தார். இவர் தனது குரு சிந்தா இராம்மூர்த்தியிடமிருந்து 10 வயதில் நடனத்தைக் கற்கத் தொடங்கினார். 1988 ஆம் ஆண்டு ஏப்ரல் மாதம் கதிமி விசுவேசுவர ராவ் என்பவரை மணந்தார். கணவரின் ஊக்கத்தோடு இவர் தனது முதுகலைப் பட்டம் பெற்றார். பசுபதி இராமலிங்கா சத்ரி என்பவரிடம் நடனத்தைக் கற்றுக் கொண்டு தனது தொழில் வாழ்க்கையைத் தொடர்ந்தார். இவர் 1998 ஆம் ஆண்டில் நிமலா நிருத்யா நிகேதன் என்ற நிறுவனத்தைத் தொடங்கினார். இது ஆந்திரப் பிரதேச அரசு மற்றும் இந்திய கலாச்சார கலைகளால் அங்கீகரிக்கப்பட்டது.  

## தொழில்
இவர் ஆந்திர பல்கலைக்கழகதிலிருந்து இளங்கலைப் பட்டமும், தெலுங்கு பல்கலைக்கழகத்திலிருந்து நடனத்தில் சான்றிதழ் படிப்பும், மத்திய பல்கலைக்கழகத்திலிருந்து முதுகலை வணிக மேலாண்மைப் பட்டமும் மற்றும் ஐதராபாத்து பி.எஸ்.தெலுங்கு பல்கலைக்கழகத்தில் மதிப்புறு முனைவர் பட்டமும் பெற்றுள்ளார். 2011இல் இந்தியாவின் ஐதராபாத்து பி.எஸ். தெலுங்கு பல்கலைக்கழகத்திலிருந்து நுண்கலைகளில் முனைவர் (குச்சிபுடி & கராகா நிருத்யம்) பட்டமும் பெற்றுள்ளார்.  

இவர் ஆறு வயதிலிருந்தே நடனமாடத் தொடங்கினார். குழந்தை பருவத்திலிருந்தே, இவர் உள்நாட்டில் பல கட்டங்களை நிகழ்ச்சிகளை நிகழ்த்தி பல விருதுகளை வென்றுள்ளார். குச்சிபுடி நடனத்தின் நல்ல வெளிப்பாட்டுப் பகுதியுடன், இவர் நடனத்தின் மீது ஒரு இயல்பான அணுகுமுறையைக் கொண்டிருக்கிறார். மேலும், மிகச் சிறந்த மேடை இருப்பைக் கொண்டிருக்கிறார். இவர் 1994 முதல் ஒரு தொழில்முறை நிபுணராக உருவெடுத்துள்ளார். இவர் உலகின் அனைத்து கண்டங்களிலும் தனது நடன நிகழ்ச்சிகளை நிகழ்த்தியுள்ளார்.  

## சர்வதேச மற்றும் சிறந்த செயல்திறன்
போலந்து, துருக்கி, பல்கேரியா, ஆஸ்திரியா, இலங்கை, மலேசியா, சிங்கப்பூர், மொரீசியஸ், தோஹா கத்தார், மஸ்கட், துபாய், பகுரைன் போன்ற வெளிநாடுகளில் தனது நடன நிகழ்ச்சிகளை நிகழ்த்தியுள்ளார்.  

## விருதுகள் மற்றும் கௌரவங்கள்
2008 மே மாதம் 9 அன்று கத்தாரின் தோகாவிலுள்ள அகில இந்திய தெலுங்கு சங்கத்திலிருந்து "நாட்டிய கலா வித்வான்மணி" என்ற விருது இவருக்கு வழங்கப்பட்டது. 2003 சூன் 23 அன்று மாநிலம் தழுவிய அமைப்பான மனோரஞ்சனி என்ற அமைப்பு நிருத்ய கௌமுடி என்ற விருதினை வழங்கியது. மஸ்கத் தெலுங்குச் சங்கத்தின் சார்பில் "சிறந்த நடனக் கலைஞர்" என்ற விருதினைப் பெற்றுள்ளார். 2008 சூன் 6 அன்று 6 வது உலகளாவிய சர்வதேச நுகர்வோர் விழாவிலிருந்து "சிறந்த நடனக் கலைஞர்" விருது வழங்கப்பட்டது. மலேசியாவில் உள்ள தெலுங்கு சங்கத்தின் பொன்விழா கொண்டாட்டத்திற்காக "கோல்டன்" விருது வழங்கப்பட்டது. அகில இந்திய அளவிலான அகில பாரத நிருத்யா உத்ஸவம் என்ற அமைப்பு "சம்ஸ்கார பாரதி" என்ற விருதினை வழங்கியது. ஆந்திராவின் மாண்புமிகு ஆளுநர் சி.ரங்கராஜனிடமிருந்து உகாதி கொண்டாட்டங்களில் சிறந்த நடனத்திற்காக நினைவு பரிசு பெற்றார்.
# சாந்தா ராவ்


**சாந்தா ராவ் (Shanta Rao)** (பிறப்பு:1930 - இறப்பு: 2007 திசம்பர் 28) இவர் இந்தியாவின் ஓர் குறிப்பிடத்தக்க நடனக் கலைஞர் ஆவார். இவர் பரதநாட்டியத்தின் நிபுணராகவும் இருந்தார். மேலும் கதகளி மற்றும் குச்சிப்புடியையும் பயின்றார்.  

## சொந்த வாழ்க்கை
1930 இல் மங்களூரில் பிறந்தார். பின்னர், மும்பை மற்றும் பெங்களூரில் வசித்து வந்தார். இவர் மிகவும் தனிப்பட்ட நபராக இருந்தார் எவருடனும் தொடர்பு கொள்ளாதவர். தனது சொந்த உலகில் தனியாக இருந்தார். இவருடன் இவரது அத்தை வசந்தி என்பவர் மட்டுமே இருந்தார். இவர் 2007 திசம்பர் 28, அன்று பெங்களூரில் உள்ள மல்லேஸ்வரத்தில் உள்ள தனது வீட்டில் காலமானார்.  

சரஸ்வத் பிராமணரான மங்களூரிலிருந்து வந்த சாந்தா, சுதந்திரப் போராளிகளாக இருந்த பெற்றோரின் மகளாவார். முப்பதுகளின் முற்பகுதியில் மும்பையில் அவர்களது வீடு 1931 ஆம் ஆண்டு உள்நாட்டு ஒத்துழையாமை இயக்கத்தின் அகிம்சை கிளர்ச்சியாளர்களுக்கான சந்திப்பு இடமாக இருந்தது. சாந்தா மும்பையில் உள்ள தனது பள்ளியில் மாணவர் ஒன்றியத்தின் இணை செயலாளராகவும் இருந்தார். கவிஞர்கள், ஓவியர்கள் மற்றும் இசைக்கலைஞர்களும் இவரது பெற்றோரின் இல்லத்தில் சந்தித்தனர்.  

ஒரு இளம் பெண்ணான இவர் ஆண் நடனக் கலைஞர்களின் பாதுகாப்பான கதகளி என்ற அனைத்து வடிவங்களையும் படித்தார். இந்த கடினமான, கடினமான கலையை அவளுக்குக் கற்பித்த சிறந்த கதகளி மேதை ரவுன்னி மேனனின் கீழ் இவர் கடுமையான பயிற்சியை மேற்கொண்டார். நம்பூதிரிகள் மற்றும் கதகளி நிபுணர்களைக் கொண்ட ஒரு விமர்சன பார்வையாளர்களுக்கு முன்பாக இவர் 1940 இல் திருச்சூரில் அறிமுகமானார். அதே ஆண்டு இலங்கைக்கு விஜயம் செய்த இவர், குரு குணயாவின் கீழ் கண்டியன் நடனங்களையும் கற்றுக் கொண்டார்.  

## தொழில்
சாந்தா ராவ் இந்திய மேடையில் ஒரு வலுவான பெண் நடனக் கலைஞராக ஒரு அடையாளத்தைப் பதித்தார். வலிமையான ஆண் நடனக் கலைஞர்களேமேடைகளில் ஆதிக்கம் செலுத்தி வந்த அந்த நாட்களில் இவர் மேடையில் கதகளி போன்ற ஆண்பால் வடிவத்தில் தனது உடல் மற்றும் மனதின் வலிமையைக் காட்டினார். இவர் ஆழ்ந்த புத்தி, உற்சாகம் மற்றும் மிகவும் தனிப்பட்ட வாழ்க்கையின் ஒரு விசித்திரமான கலவையாக இருந்தார். ஒரு புறநிலை விமர்சகரை விட அவரது ரசிகராக இருந்த ஜி. வெங்கடாச்சலம், தனது *டான்ஸ் இன் இந்தியா* என்ற புத்தகத்தில், 1931 ஆம் ஆண்டில் இவருக்கு ஆறு வயதாக இருந்தபோது தான் சந்தித்ததாக எழுதியுள்ளார். இதன் மூலம் இவர் 1925 இல் பிறந்தார் என்று கருதலாம். ஆனால் அந்த காலத்தின் நடனக் கலைஞர்கள் ஒருபோதும் அவர்களின் வயதை உறுதியாக கூறுவதில்லை. மேலும், வெங்கடச்சலம் சாந்தாவை ஒரு ‘டாம்பாய் கதாபாத்திரம்’ என்று வர்ணிக்கிறார். சாந்தா வெங்கடச்சலம் அவர்களின் ஆலோசனையின் கீழ், கல்லூரிக்குச் செல்லாமல், நடனத்தைத் தொடர முடிவு செய்து 1939 இல் கலாமண்டலம் வள்ளத்தோள் அவர்களின் கீழ் கதகளி பயிற்சியை மேற்கொண்டார்.  

## விருதுகள்
இவருக்கு 1971இல் இந்திய அரசு பத்மசிறீ விருது வழங்கியது. 1970இல் இசை, நடனம் மற்றும் நாடகத்திற்கான இந்தியாவின் தேசிய அகாடமியான, சங்கீத நாடக அகாதமி சங்கீத நாடக அகாதமி விருதினை வழங்கியது. 1993-94 ஆம் ஆண்டு மத்தியப் பிரதேச அரசு உன்னத நடனத்திற்கான காளிதாஸ் சம்மன் விருதினை வழங்கி கௌரவித்தது.
# கலக்கப் போவது யாரு? 8



**கலக்கப் போவது யாரு? (பகுதி 8)** என்பது விஜய் தொலைக்காட்சியில் 19 சனவரி 2019 முதல் சனி மற்றும் ஞாயிறு இரவு 9.30 மணிக்கு ஒளிபரப்பான மேடைச் சிரிப்புரை அடிப்படையாகக் கொண்ட உண்மைநிலை நகைச்சுவை நிகழ்ச்சி ஆகும். இது கலக்கப் போவது யாரு? என்ற நிகழ்ச்சியின் எட்டாவது பருவம் ஆகும்.  

இந்த பருவத்தை ஈரோடு மகேஸ் மற்றும் தாடி பாலாஜி ஆகியோர் தொகுத்து வழங்க,கோவை சரளா மற்றும் ராதா ஆகியோர் நடுவர்களாக இருந்தனர். இந்த பருவத்தின் வெற்றியாளர்கள் நிரஞ்சனா ஆவார்.
# உமா ராமராவ்


**கே. உமா ராமராவ்** (K. Uma Rama Rao) (பிறப்பு:1938 சூலை 4 - இறப்பு: 2016 ஆகஸ்ட் 27 ) **உமா மகேஸ்வரி** என்ற இயற்பெயருடன் பிறந்த இவர் ஓர் இந்திய குச்சிபுடி நடனக் கலைஞரும், நடன இயக்குநரும், ஆராய்ச்சி அறிஞரும், எழுத்தாளரும் மற்றும் நடன ஆசிரியரும் ஆவார். 1985 ஆம் ஆண்டில் இந்தியாவின் ஐதராபாத்தில் நிறுவப்பட்ட இலாஸ்யா பிரியா நடன அமைப்பின் நிறுவனராகவும் மற்றும் இயக்குநராகவும் இருந்தார்.  

2003 ஆம் ஆண்டில், குச்சிபுடியில் இவரது பங்கிற்காக சங்கீத நாடக் அகாடமி விருதை இந்தியாவின் இசை, நடனம் மற்றும் நாடகத்திற்கான தேசிய அகாடமி வழங்கியது. இவர் சங்கீத நாடக அகாடமி மூலம் இந்திய அரசின் கலாச்சாரத் துறையால் வழங்கப்பட்ட தேசிய மூத்த சக கூட்டாளர் என்பதையும் பெற்றவராவார்.  

## ஆரம்பகால வாழ்க்கை மற்றும் கல்வி

ஆந்திராவின் விசாகப்பட்டினத்தைச் சேர்ந்த ஒரு 'வாடாடி' குடும்பத்தில் முனைவர் வி. வி. கிருஷ்ண ராவ் மற்றும் சௌபாக்கியம் ஆகியோருக்கு 1938 சூலை 4 ஆம் தேதி "உமா மகேஸ்வரி" என்ற பெயரில் பிறந்தார். இலக்கியம், இசை மற்றும் நடனம் ஆகியவற்றில் மிகுந்த ஆர்வம் கொண்ட புகழ்பெற்ற அறிஞர்களின் பின்னணியைக் கொண்ட இவரது குடும்பத்தினரால் ஊக்கப்படுத்தப்பட்ட இவர், ஆச்சார்யா பி. வி. நரசிம்மராவ், பத்மசிறீ முனைவர் நடராஜ இராம கிருட்டிணா, பிரம்மசிறீ வேதாந்தம் லட்சுமி நாராயண சாஸ்திரி போன்ற குருக்களிடமிருந்து 5 வயதிலிருந்தே நடனத்தில் பயிற்சி தொடங்கினார். குரு பக்கிரிசுவாமி பிள்ளை மற்றும் குரு சி. ஆர். ஆச்சார்யா ஆகியோரிடம் குச்சிபுடி, பரதநாட்டியம் மற்றும் சடங்கு நடன மரபுகளில் பயிற்சி மேற்கொண்டார். இந்த பண்டைய பாரம்பரிய கலை வடிவங்களின் தத்துவார்த்த மற்றும் நடைமுறை அம்சங்களில் இவர் தேர்ச்சி பெற்றார். இவரது ஆரம்ப ஆண்டுகளில், இவரது சகோதரி சுமதி கௌசலுடன் சேர்ந்து, இவர் தனது குருக்களின் தனிப்பட்ட வழிகாட்டுதலின் கீழ் பல இடங்களில் பல சந்தர்ப்பங்களில் நடனங்களை நிகழ்த்தினார். 1953 மற்றும் 55 காலகட்டங்களில், அப்போதைய சென்னை (மெட்ராஸ்) அரசாங்கத்தால் நடத்தப்பட்ட பாரம்பரிய இசை மற்றும் நடன பாடங்களில் தேர்ச்சி பெற்றார். இந்த நடனப் பாரம்பரியத்தை இளைய தலைமுறையினருக்கு அனுப்ப இவருக்கு கற்பித்திருந்த இவரது குருவான முனைவர் நடராஜ இராமகிருட்டிணனின் ஆசீர்வாதங்களுடன் தனது தொழில் வாழ்க்கையைத் தொடங்கினார்.  

ஐதராபாத்தின் உஸ்மானியா பல்கலைக்கழகத்தில் பொருளாதாரத்தில் முதுகலை பட்டம் பெற்றுள்ளார்.  

### இலாஸ்யா பிரியா நடன நிறுவனம்
1985 ஆம் ஆண்டில் ஆந்திராவின் ஐதராபாத்தில் *இலாஸ்யா பிரியா* என்ற நடன நிறுவனத்தை நிறுவினார். இது குச்சிபுடி மற்றும் பாரத நாட்டியம் ஆகியவற்றின் பாரம்பரிய நடன மரபுகளில் கோட்பாட்டு மற்றும் நடைமுறை அம்சங்களில் பயிற்சியளிக்கிறது. மாநில அரசு மற்றும் பல்கலைக்கழக தேர்வுகளின் பல்வேறு நிலைகளுக்கு அவர்களை தயார்படுத்துகிறது. இலாஸ்யா பிரியா நடனப் பள்ளி இந்திரா காந்தி தேசிய திறந்த பல்கலைக்கழகத்தின் இணைந்த ஒரு ஆய்வு மையமாகும்.  

## விருதுகள் மற்றும் கௌரவங்கள்
நடனக் கலை மீதான இவரது அர்ப்பணிப்பு, மற்றும் சேவையை அங்கீகரிக்கும் விதமாக இவருக்கு பல விருதுகளும், கௌரவங்களும் வழங்கப்பட்டுள்ளது. அவற்றில் மதிப்புமிக்க ஒரு சில:  

ஆந்திரப் பிரதேச அரசு இவருக்கு கலா நீராஞ்சனம் மற்றும் சிறந்த ஆசிரியர் ஆகிய விருதுகளை வழங்கி கௌரவித்தது.  

வட அமெரிக்காவின் புனித அன்னமாச்சார்யா திட்டத்திலிருந்து (எஸ்.பி.என்.ஏ)] சிறீகலா பூர்ணா விருது வழங்கப்பட்டது.  

ஐதராபாத்தின் பொட்டி ஸ்ரீராமுலு தெலுங்கு பல்கலைக்கழகம் பிரதிபா புரஸ்கார் என்பதை வழங்கியது.  

இந்திய குடியரசுத் தலைவர் கலாமின் கைகளிலிருந்து 2004 அக்டோபர் 26 அன்று புதுதில்லியில் உள்ள விக்யான் பவனில் சங்கீத நாடக அகாதமி விருதினை பெற்றார்.
# பத்துப் பாகை நிலநடுக் கோட்டு நீரிணை



**பத்து பாகை நிலநடுக் கோட்டு நீரிணை** (Ten Degree Channel) என்பது பூமியை புவியியல் முறைப்படி பிரிப்பதற்காக உருவாக்கப்பட்ட நில நடுக்கோட்டில் அமைந்துள்ள நிலப்பகுதிகளைக்குறிக்கும். இவற்றில் வங்காள விரிகுடா பகுதியில் அமைந்துள்ள இந்தியாவிற்குச் சொந்தமான அந்தமான் நிக்கோபார் தீவுகளும் ஒன்றாகும். இவற்றில் அந்தமான், நிக்கோபார் என இரண்டு தீவுகளாக மொத்தம் 572 தீவுகள் உள்ளன. இத்தீவானது இந்தியாவின் ஒன்றியப் பகுதி ஆகும்.
# தொலைக்காட்சி என் (டிவிஎன்)



**டிவிஎன்** என்பது தென் கொரியா நாட்டு கொரிய மொழிப் பொழுதுபோக்குத் தொலைக்காட்சி அலைவரிசையாகும். இந்த அலைவரிசை 9 அக்டோபர் 2006 ஆம் ஆண்டு சி.ஜே.என்.எம் சி.ஜே இ & எம் என்ற நிறுவனத்தால் ஆரம்பிக்கப்பட்டது. இந்த தொலைக்காட்சியில் தொடர்கள், செய்திகள், விளையாட்டு மற்றும் பொழுது போக்கு நிகழ்ச்சிகள் ஒளிபரப்புச் செய்யப்பட்டு வருகின்றதன.
# ஜோக்கர் (2019 திரைப்படம்)



***ஜோக்கர் (ஆங்கிலம்: Joker)*** 2019 ஆம் ஆண்டில் வெளிவந்த ஐக்கிய அமெரிக்கத் திரில்லர் திரைப்படமாகும். இத்திரைப்படத்தினை டாட் பிலிப்சு எழுதி இயக்கியுள்ளார். டிசி காமிக்ஸ் கதாப்பாத்திரங்களைக் கொண்டு இத்திரைப்படம் எழுதி எடுக்கப்பட்டுள்ளது. ஜோக்குவின் பீனிக்சு, ரொபேர்ட் டி நீரோ, சாசி பீட்சு, பிராசெஸ் கான்ராய், பிரெட் கல்லன், கிளென் பிலெஷ்சியர், பில் கேம்ப், ஷியா விகம், மற்றும் மார் மேரன் ஆகியோர் நடித்துள்ளனர். இத்திரைப்படம் வார்னர் புரோஸ். பிக்சர்சு, டிசி பிலிம்சு, மற்றும் ஜாயிண்டு எபர்டு ஆகிய தயாரிப்பு நிறுவனங்களால் தயாரிக்கப்பட்டது.  

2016 ஆம் ஆண்டில் இத்திரைப்படத்தினை டாட் பிலிப்சு உருவாக்க ஆரம்பித்தார். மார்ட்டின் ஸ்கோர்செசியின் *டாக்சி டிரைவர்* மற்றும் *த கிங் ஆஃப் காமெடி* ஆகிய திரைப்படங்களின் தாக்கம் பெரிதும் இருக்கிறது. இத்திரைப்படம் நியூயார்க்கு நகரம், செர்சி நகரம், மற்றும் நுவார்க் ஆகிய இடங்களில் படமாக்கப்பட்டது. பேட்மேன் திரைப்பட வரலாற்றில் முதன்முறையாக இத்திரைப்படத்திற்கு ஆர்-மதிப்பிடப்பட்டது (பெரியவர்கள் மட்டும் பார்க்கலாம்).  

*ஜோக்கர்* ஆகத்து 31, 2019 அன்று வெனிசு திரைப்படத் திருவிழாவில் வெளியிடப்பட்டது. அங்கு *தங்கச் சிங்கம்* விருதினை வென்றது. பின்னர் ஐக்கிய அமெரிக்காவில் அக்டோபர் 4, 2019 அன்று வெளியானது. விமர்சகர்களை இத்திரைப்படம் இரண்டாக பிரித்தது. பீனிக்சின் நடிப்பும் திரைப்படத்தின் இசையும் பெரிதும் பாராட்டப்பட்டது. ஆனால் இத்திரைப்படத்தின் கருமை தொனியும், வன்முறையை போற்றும் காட்சிகளும் பெரிதும் விமர்சனம் செய்யப்பட்டன. *த டார்க் நைட் ரைசஸ்* திரையிடப்பட்ட போது 2012 அவுரோரா துப்பாக்கிச் சூடு நிகழ்ந்த திரையரங்கம் இத்திரைப்படத்தினை காட்சியிட மறுத்தது. இவற்றை மீறி பல வருவாய் சாதனைகளை ஈட்டியது. ஒரு பில்லியன் ஐக்கிய அமெரிக்க டாலர்கள் வருவாயினை ஈட்டி, இம்மைற்கல்லினை தாண்டிய முதல் ஆர்-மதிப்பிடப்பட்ட திரைப்படம் என்ற பெருமையினைப் பெற்றது. 2019 இல் வெளிவந்த திரைப்படங்களின் வருவாய் பட்டியலில் ஆறாவது இடத்தினைப் பெற்றது. மேலும், அதிக வசூல் செய்த உலக திரைப்படங்களின் பட்டியலில் 31 ஆம் இடத்தினைப் பிடித்தது.  

*ஜோக்கர்* பல்வேறு விருதுகளை வென்றது. 92ஆவது அகாதமி விருதுகள் விழாவில் இத்திரைப்படம் 11 பரிந்துரைகளைப் பெற்றது. அவற்றில் இரண்டினை வென்றது - சிறந்த நடிகர் - ஜோக்குவின் பீனிக்சிற்கும் மற்றும் சிறந்த இசை - ஹில்துர் குட்னடொட்டிர்கும். பீனிக்சு மற்றும் குட்னடொட்டிர் கோல்டன் குளோப் விருது மற்றும் பிரித்தானிய அகாடமி திரைப்பட விருதுகள் ஆகியவற்றினையும் வென்றனர். ஜோக்கராக நடித்த நடிகருக்கு வழங்கப்படும் இரண்டாவது அகாதமி விருதாகும். முன்னர் 2009 இல் த டார்க் நைட் திரைப்படத்தில் ஜோக்கராக நடித்ததற்கு ஹீத் லெட்ஜர் அகாதமி விருதினை வென்றார்.
# விக்கிப்பீடியா:பங்களிப்பாளர் அறிமுகம்/வசந்த லட்சுமி


**வெ. வசந்த லட்சுமி** 2018 இல் நடைபெற்ற வேங்கைத் திட்டம் 1.0 திட்டத்தின் மூலம் விக்கிக்கு அறிமுகமாகி, அதைத் தொடர்ந்து நடைபெற்ற புதுப் பயனர் போட்டியில் இரண்டாமிடம் பெற்றவர். இவர் தொடர்ந்து விக்கித் திட்டங்களுக்கு சிறப்பாகப் பங்களித்து வருகிறார். கணிதத்தில் முதுகலை பட்டதாரியான இவர் தமிழ்நாடு, சேலம் மாவட்டம், கன்னங்குறிச்சியைச் சேர்ந்தவர். அண்மையில் நடைபெற்ற வேங்கை திட்டப்போட்டியிலும் முன்னணிப் பங்களிப்பாளராக விளங்கியுள்ளார்.
# கிருஷ்ணனாட்டம்


**கிருஷ்ணாட்டம்** ( மலையாளம் : சல்லாத், IAST : Kṛṣṇaāṭṭaṃ) என்று அழைக்கப்படும் கிருஷ்ணாட்டம் என்பது இந்தியாவின் கேரளாவில் உள்ளகுருவாயூரப்பன் கோவிலில் ஆடப்படும் ஒரு நாட்டுப்புற நடனக்கலை ஆகும். இது ஒரு நாட்டிய நாடகமாகும். கிருஷ்ணனின் கதையை எட்டு நாடகங்களின் வரிசையில் முன்வைக்கிறது. இது வடக்கு கேரளாவில் கோழிக்கோடு சாமூத்திரி ராஜாவான மனவேதா (கி.பி 1585–1658) என்பவரால் உருவாக்கப்பட்ட நாடக உரை வடிவத்தை அடிபடையாகக் கொண்டது. இதன் எட்டு நாடகங்களும் கிருஷ்ணனின் எட்டு அவதாரங்களான, காளியமர்தனம், ராசக்கிரீடை, கம்சவதம், சுயம்வரம், பானாயுதம், விவிதவதம் மற்றும் சுவர்க்காரோகனம். ஆகியவற்றை வெளிப்படுத்துவன. இந்தக் கலையானது கேரளாவின் திருச்ச்சூர் மாவட்டம், குருவாயூர் குருவாயூரப்பன் கோயிலில் வழக்கமாக நிகழ்த்தப்படுவதால் அழியாமல் காக்கப்பட்டு இன்றும் நிகழ்த்தப்படுகிறது.  
## வரலாறு
1958 ஆம் ஆண்டில் கோடிக்கோடு நாட்டின் நடனக் கலைஞர்கள் குழு குருவாயூர் கோவிலைப் பராமரிக்க வேண்டி அக்கோயிலுக்கு வந்தனர். அதுமுதல் கலைஞர்கள் மட்டுமே கொண்ட குழுவால் இன்றுவரை அக்கோயில் நன்கு பராமரிக்கப்படுகிறது. கிருஷ்ணனாட்டம் கோழிக்கோட்டின் ஜாமோரின் மனவேதாஎன்பவர் கி.பி. 1654 ஆம் ஆண்டு எழுதிய கிருஷ்ணாகீதி என்ற நாடகத்தை அடிப்படையாகக் கொண்டது. மனவேதா கிருஷ்ணர் நேரில் வந்து மயிலிறகுத் தருவது போன்ற காட்சியைக் கண்டார். எனவே இந்த நாட்டிய நாடகத்தின் முக்கிய அடையாளமாக மயிலிறகு திகழ்கிறது. . கிருஷ்ணனாட்டம் நிகழ்த்தும் கலைஞர்கள் ஒரு மயிலிறகினை நிகழ்வின்பொழுது அணிந்துகொள்வர். இது மனவேதாவிற்கு கிருஷ்ணர் அருள்புரிந்த காட்சியை நினைகூர்வதாக அமைகிறது.  
## மயிலிறகும் அவதாரங்களும்

மனவேத மன்னர் கிருஷ்ணரை நேரில் காண வேண்டும் என்ற தீராத ஆவல் கொண்டிருந்தார். இந்த தனது லட்சியம் குறித்து வில்வமங்கலம் என்ற கிருஷ்ணன் கோயில் பூசாரியிடம் கூறினார். அடுத்த நாள் பூசாரி குருவாயூரப்பன்மனவேதாவைக் காண ஒப்புதல் கொடுத்திருப்பதாகவும், அதிகாலை நேரத்தில் எலஞ்சி மரத்தடியில் விளையாடும் கிருஷ்ணரை அவர் பார்க்கலாம் எனவும் கூறினார். ஆயினும் மனவேதா மன்னர் கிருஷ்ணரைப் பார்க்க மட்டுமே முடியும்; அவரைத் தொடக்கூடாது என்ற நிபந்தனையை விதித்திருப்பதாகவும் கூறினார். இந்த ஒப்பந்தத்தின்படி, மனவேதா குருவாயுரப்பனை எலஞ்சி மரத்தடியில் விளையாடும் ஸ்ரீ கிருஷ்ணரை சிறு குழந்தை வடிவத்தில் பார்த்தபோது, மன்னர் மிகவும் உணர்வுவயப்பட்டு இருந்தார், அவர் புளங்காகிதம் அடைந்து தன்னை மறந்து, சிறிய ஸ்ரீ கிருஷ்ணரை அள்ளியெடுத்து அரவணைக்க விரைந்தார். "இது நடக்கும் என்று வில்வமங்கலம் என்னிடம் சொல்லவில்லை" என்று கூறி குருவாயூரப்பன் உடனடியாக அங்கிருந்து மறைந்தார். இருப்பினும், பகவான் கிருஷ்ணரின் தலையில் அணிந்திருக்கும் மயிற்பீலிக் கொத்தில் இருந்து மனவேத மன்னருக்கு ஒரு மயில் இறகு கிடைத்தது. ஆசீர்வதிக்கப்பட்ட கலை வடிவம் இன்றும் குருவாயூர் கோவிலால் பராமரிக்கப்பட்டு பக்தர்களின் நன்கொடையால் நடத்தப்படுகிறது.  

## நூலாசிரியர்
சமூத்திரி மனவேத மன்னர் (கி.பி 1585–1658) ஆனையத் கிருஷ்ணா பிஷாரடி மற்றும் தேசமங்கலத்து வாரியார் ஆகியோரிடமிருந்து கல்வி பெற்றார்.  
அவர் 1643 இல் பூர்வ பாரத சம்பு (சமஸ்கிருதம்)என்ற நூலை எழுதினார். 1653 நவம்பர் 16 அன்று கிருஷ்ணனாட்டம் என்ற நாட்டிய நாடகத்தை தனது சொந்த உரையில் எழுதி முடித்தார். அவரது சிலை குருவாயூரில் உள்ள 'பாஞ்சாஜன்யம்' என்ற விருந்தினர் மாளிகை அருகே நிறுவப்பட்டது.
# உபசனா ஆர். சி


**உபசனா ஆர். சி** என்பவர் தமிழ்த் திரைப்பட நடிகை ஆவார். இவர் எண்பத்தெட்டு என்ற திரைப்படத்தின் மூலம் தமிழில் அறிமுகமானார். இவரது இயற்பெயர் உபசனா ராய் என்பதாகும்.  

### வாழ்க்கை வரலாறு
இவர் குஜராத்<nowiki/>தைச் சேர்ந்தவர். பெங்களூரில் உள்ள கல்லூரியில் மென்பொருள் பொறியியல் படித்தவர்.  

### படங்கள்
- பிரம்மா.காம்
- கருத்துக்களை பதிவு செய்
- டிராபிக் ராமசாமி
- எண்பத்தெட்டு

### தொலைக்காட்சி
1) வில்லா டு வில்லேஜ் - விஜய் தொலைக்காட்சி  

### ஆதாரங்கள்
# போர்டு எதிர் பெராரி



***போர்டு எதிர் பெராரி (ஆங்கிலம்: Ford v Ferrari)*** (ஐரோப்பாவில் ***லெ மான்சு '66***) 2019 இல் வெளிவந்த அமெரிக்க விளையாட்டு நாடகத் திரைப்படம் ஆகும். மேட் டாமன், கிரிஸ்டியன் பேல், ஜோன் பெர்ந்தல், கெயிடியோனா பால்பி, டிரேசி லேட்சு, ஜோஷ் லுகாஸ், நோவா ஜூப், ரெர்னோ ஜிரோன், மற்றும் ரே மெக்கின்னன் ஆகியோர் நடித்துள்ளனர்
# சுமிதா இராஜன்


**சுமிதா இராஜன்** **(Smitha Rajan)** (பிறப்பு 1969) கேரளாவைச் சேர்ந்த ஒரு மோகினியாட்டம் கலைஞர் ஆவார், இவர், புகழ்பெற்ற இந்திய பாரம்பரிய நடன நடன இணைகளான பத்மசிறீ கலாமண்டலம் கிருட்டிணன் நாயர் மற்றும் கலாமண்டலம் கல்யாணிகுட்டி அம்மா ஆகியோரின் பேத்தியாவார். இவரது தாயார் சிறீதேவி ராஜன் ஒரு பிரபலமான மோகினியாட்டம் குரு மற்றும் சுமிதாவின் ஆசிரியரும் ஆவார். இவரது தந்தை மறைந்த டி.ஆர்.ராஜப்பன் ஆவார்.  

## சுய விவரம்
### இளமைப்பருவம்
சுமிதா இராஜன் கொச்சியில் இருந்து திரிபுனிதுராவில் உள்ள தனது தாய்வழி தாத்தாவின் இல்லத்தில் நடனப் பயிற்சியைத் தொடங்கினார். நடனம் மற்றும் இசையின் சரியான சூழ்நிலையால் வளர்ந்தமையால் சுமிதாவின் இளம் வயதில் நடனம் கற்றுக்கொள்வது அவரது தாய்மொழியில் பேசக் கற்றுக்கொள்வது போலவே இயல்பான ஒன்றாக அமைந்தது. சுமிதாவின் அத்தை, காலா விஜயன் (மோகினியாட்டத்திற்கான சங்க நாடக அகாதமி விருதைப் பெற்றவர்) இளம் சுமிதாவின் திறமையைப் பார்த்த முதல் நபர் ஆவார். திரிபுனிதுராவில் உள்ள தனது பெரிய பெற்றோரின் நிறுவனமான கேரள கலாலயத்தில் ஒரு பயிற்சி வகுப்பின் போது, இவரது அத்தை இளம் வயதிலேயே, சுமிதா மூத்த மாணவர்களுடன் ஒரு முழு சோல்கெட்டு பயிற்சி செய்யும் (ஒரு பொதுவான மோகினியாட்டம் திறனாய்வில் முதல் உருப்படி) நிகழ்ச்சியைக் கண்டார். அப்போதிருந்து குரு கலா விஜயன் இவருக்கு பரதநாட்டியத்தில் பயிற்சி அளிக்கத் தொடங்கினார், சுமிதா தனது 4வது வயதில் பரதநாட்டியத்தில் தனது அரங்கேற்றத்தை செய்தார்.  

இவரது தாயார் குரு சிறீதேவி இராஜன், சுமிதாவுக்கு மோகினியாட்டத்தில் தனது ஆரம்ப பாடங்களைக் கற்றுக் கொடுத்தார். மேலும் சுமிதா தனது 6ஆம் வயதில் மோகினியாட்டத்தில் தனது அரங்கேற்றத்தை நிகழ்த்தினார். பின்னர் இவர் , மோகினியாட்டத்தில் பரவலாக அறியபட்ட இவரின் பாட்டியிடமிருந்து மோகினியாட்டத்தில் தேர்ச்சி பெற்றார். இவரது பெரிய தந்தை குரு கலாமண்டலம் கிருஷ்ணன் நாயர் இவருக்கு கதகளியை கற்றுக் கொடுத்தார்; மற்றும் அவரது முக அபினயாவை (முகபாவனைகள்) நன்றாக வடிவமைத்தார். பேராசிரியர் கல்யாணசுந்தரத்தின் கீழ் சுமிதா பாரம்பரிய கர்நாடக இசையில் பயிற்சியும் பெற்றுள்ளார். 1983 ஆம் ஆண்டு முதல் 14 வயதில் கேரள கலாலயம் என்ற தாய் நிறுவனத்தில் கற்பித்த இவர் 1990 வரை அந்தப் பணியைத் தொடர்ந்தார்.  
### தொழில்
இவர் தனது 12வது வயதில் தொழில்முறை நடனக் கலைஞராக மாறினார். 1980 ஆம் ஆண்டில் மோகினியாட்டத்தை பிரபலப்படுத்தும் நோக்கில் தனது பெரியம்மா, இவரது தாய் மற்றும் இவரது அத்தை ஆகியோருடன் இந்தியா மற்றும் வெளிநாடுகளில் ஏராளமான இடங்களுக்குச் சென்றார். 1979 முதல் 1992 வரை கேரள கலாலயத்தின் முன்னணி நடிகையாக இருந்தார். இன்றைய பல மோகினியாட்டம் கலைஞர்களுக்கு மோகினியாட்டத்தை கற்பிப்பதில் இவர் தனது தாய், பாட்டி மற்றும் அவரது அத்தைக்கு உதவியுள்ளார். இவர் தனது பாட்டியின் போதனைகளின் முழுமையான சாராம்சமாக மோகினியாட்டம் துறையில் அங்கீகரிக்கப்படுகிறார், மேலும் கலாமண்டலம் கல்யாணிகுட்டி அம்மா கலாமண்டலத்தில் உள்ள போதனைகளிலிருந்து மேம்படுத்தப்பட்டு பிரபலப்படுத்திய மோகினியாட்டம் பாணியின் முதன்மை மாணவராகவும், நடிகராகவும் கருதப்படுகிறார்.  

### நடன பயிற்சி நிறுவனம்
இன்று, சுமிதா தனது குடும்பத்தினருடன் மிசௌரியின் செயின்ட் லூயிஸில் வசித்து வருகிறார், குரு சிறீதேவி இராஜன் கொச்சியில் தொடங்கிய கேரள கலாலய நிறுவனத்தின் ஒரு கிளையாக நிருத்யக்ஷேத்ரா "டெம்பிள் ஆப் டான்ஸ்" என்ற நிறுவனத்தை நடத்தி வருகிறார்.
# விமலாக்கா

**அருணோதயா விமலா** (பிறப்பு 1964), விமலாக்க என்று அழைக்கப்படும் இவர் ஒரு தெலுங்கு பாலேடர் மற்றும் சமூக ஆர்வலர். அவரது நாட்டுப்புற குழு அருணோதய சமஸ்கிருத சமாக்கியா (ஏ.சி.எஃப்) என்று அழைக்கப்படுகிறது. தெலுங்கானா மாநிலத்தை உருவாக்குவதற்கான கூட்டு நடவடிக்கைக் குழுவிற்கும் அவர் தலைமை தாங்குகிறார்.  

## ஆரம்ப கால வாழ்க்கை
விமலாக்கா நல்கொண்டா மாவட்டத்தில் உள்ள அலர் கிராமத்தில் நர்சம்மா மற்றும் தெலுங்கானா கிளர்ச்சியில் பங்கேற்ற தெலுங்கானா புரட்சியாளரான பந்துரு நர்சிமையா ஆகியோருக்கு பிறந்தார். இவர் குர்மா சமூகத்தைச் சேர்ந்தவர் . அவர் ஐந்து குழந்தைகளில் இளையவர். அவர் தனது பட்டப்படிப்பை போங்கீரில் முடித்தவர்.
# சாம் மெண்டெசு


**சர் சாமுவேல் அலெக்சாண்டர் மெண்டெசு (ஆங்கிலம்: Sir Samuel Alexander Mendes)** (பிறப்பு: 1 ஆகத்து 1965) ஒரு ஆங்கில திரைப்படத் தயாரிப்பாளர், இயக்குநர் மற்றும் எழுத்தாளர் ஆவார்.  

## திரைப்படங்கள்
| ஆண்டுகள் | திரைப்படம் | இயக்குநர் | தயாரிப்பாளர் | எழ்ழுத்தாளர் |
| --- | --- | --- | --- | --- |
| 1999 | *அமெரிக்கன் பியூட்டி* |  |  |  |
| 2002 | *ரோடு டு பெர்டிசன்* |  |  |  |
| 2005 | *ஜார்ஹெட்* |  |  |  |
| 2008 | *ரெவொலுடினரி ரோடு* |  |  |  |
| 2009 | *அவே வி கோ* |  |  |  |
| 2012 | *ஸ்கைஃபால்* |  |  |  |
| 2015 | *ஸ்பெக்டர்* |  |  |  |
| 2019 | *1917* | } |  |  |